**รายงานการประชุมสภาองค์การบริหารส่วนตำบลแม่ใส**

**สมัยสามัญ สมัยที่ 1 ประจำปี 2565**

**วันที่ 4 มกราคม 2565 เวลา 09.00 น.**

**ณ ที่ทำการองค์การบริหารส่วนตำบลแม่ใส**

**\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายพัฒน์พงษ์ บัวเงิน | ประธานสภา อบต.แม่ใส | พัฒน์พงษ์ บัวเงิน |
| 2 | นายเกียรติ บุญยืน | รองประธานสภา อบต.แม่ใส | เกียรติ บุญยืน |
| 3 | นายเสรีย์ เครื่องสนุก | สมาชิกสภา อบต.แม่ใส หมู่ที่ 1 | เสรีย์ เครื่องสนุก |
| 4 | นายจิรัฏฐ์ จันทร์ทิพย์ | สมาชิกสภา อบต.แม่ใส หมู่ที่ 2 | จิรัฏฐ์ จันทร์ทิพย์ |
| 5 | นายสมพร ดวงแก้ว | สมาชิกสภา อบต.แม่ใส หมู่ที่ 4 | สมพร ดวงแก้ว |
| 6 | นายบุญยิ่ง ยังมูล | สมาชิกสภา อบต.แม่ใส หมู่ที่ 6 | บุญยิ่ง ยังมูล |
| 7 | นายทวง กัมติ | สมาชิกสภา อบต.แม่ใส หมู่ที่ 7 | ทวง กัมติ |
| 8 | นางสาวทัศมาลัย ผั้นสืบ | สมาชิกสภา อบต.แม่ใส หมู่ที่ 8 | ทัศมาลัย ผั้นสืบ |
| 9 | นายสุริยะ มอญแก้ว | สมาชิกสภา อบต.แม่ใส หมู่ที่ 9 | สุริยะ มอญแก้ว |
| 10 | นางสาวสุทธินันท์ หงษ์หิน | สมาชิกสภา อบต.แม่ใส หมู่ที่ 10 | สุทธินันท์ หงษ์หิน |
| 11 | นายธฤต มังกร | สมาชิกสภา อบต.แม่ใส หมู่ที่ 11 | ธฤต มังกร |
| 12 | นางสุชญา นาแพร่ | สมาชิกสภา อบต.แม่ใส หมู่ที่ 12 | สุชญา นาแพร่ |

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายสาคร นาต๊ะ | นายก อบต.แม่ใส | สาคร นาต๊ะ |
| 2 | นายพิสิษฐ์ ใจพันธ์ | รองนายก อบต.แม่ใส | พิสิษฐ์ ใจพันธ์ |
| 3 | นายภาคภูมิ ไชยขัตย์ | รองนายก อบต.แม่ใส | ภาคภูมิ ไชยขัตย์ |
| 4 | นายอดิเรก วงศ์ภูริวัฒน์ | เลขานุการ นายก อบต.แม่ใส | อดิเรก วงศ์ภูริวัฒน์ |
| 5 | นางชไมมาศ มอญแก้ว | ปลัด อบต.แม่ใส | ชไมมาศ มอญแก้ว |
| 6 | นายหัสต์กมล เครือคำ | หัวหน้าสำนักปลัด | หัสต์กมล เครือคำ |
| 7 | นายประวิทย์ อาจหาญ | ผู้อำนวยการกองช่าง | ประวิทย์ อาจหาญ |
| 8 | นางรัตนาภรณ์ วรรณแก้ว | ผู้อำนวยการกองคลัง | รัตนาภรณ์ วรรณแก้ว |
| 9 | นางลออ มหาวรรณศรี | ผู้อำนวยการกองสาธารณสุขฯ | ลออ มหาวรรณศรี |
| 10. | นายสมัย สุขยิ่ง | กำนันตำบลแม่ใส | สมัย สุขยิ่ง |
| 11 | นายศุภฤกษ์ การเร็ว | ผู้ใหญ่บ้าน หมู่ที่ 1 | ศุภฤกษ์ การเร็ว |
| 12 | นายชัชชัย เครือมา | ผู้ใหญ่บ้าน หมู่ที่ 2 | ชัชชัย เครือมา |
| 13 | นายอนันต์ เมืองมา | ผู้ใหญ่บ้าน หมู่ที่ 4 | อนันต์ เมืองมา |
| 14 | นายอภิรักษ์ เครืออินทร์ | ผู้ใหญ่บ้าน หมู่ที่ 5 | อภิรักษ์ เครืออินทร์ |
| 15 | นายกมล หงษ์หิน | ผู้ใหญ่บ้าน หมู่ที่ 6 | กมล หงษ์หิน |
| 16 | นายสมาน บุญถือ | ผู้ใหญ่บ้าน หมู่ที่ 7 | สมาน บุญถือ |
| 17 | นายสุวรรณ ดวงแก้ว | ผู้ใหญ่บ้าน หมู่ที่ 9 | สุวรรณ ดวงแก้ว |
| 18 | นายเสธวิทย์ พรหมวิชัย | ผู้ใหญ่บ้าน หมู่ที่ 10 | เสธวิทย์ พรหมวิชัย |
| 19 | นายนิรุตติ์ เตปันคำ | ผู้ใหญ่บ้าน หมู่ที่ 11 | นิรุตติ์ เตปันคำ |
| 20 | นายเดชชาติ โลหะกิจ | ผู้ใหญ่บ้าน หมู่ที่ 12 | เดชชาติ โลหะกิจ |
| 21 | นางเกษร วังวล | พยาบาลวิชาชีพ รพ.สต.แม่ใส | เกษร วังวล |
| 22 | นายสิทธิพงษ์ จันสม | ครูโรงเรียนชุมชนบ้านแม่ใส | สิทธิพงษ์ จันสม |
|  |  |  |  |
|  |  |  |  |
|  |  |  |  |
|  |  |  |  |

**ผู้เข้าร่วมประชุม**

**เริ่มประชุมเวลา 09.00 น.**

เมื่อถึงเวลา 09.00 น. เลขานุการสภา อบต.แม่ใส ได้ให้สัญญาณเข้าห้องประชุม ปรากฏว่ามีผู้เข้าประชุม จำนวน 12 คน และผู้เข้าร่วมประชุม จำนวน 22 คน จากนั้นได้เชิญประธานสภา อบต.แม่ใส จุดธูปเทียนบูชาพระรัตนตรัย และทำหน้าที่ประธานในที่ประชุมเพื่อดำเนินการประชุมตามระเบียบวาระต่อไป

**ระเบียบวาระที่ 1 เรื่องที่ประธานแจ้งให้ทราบ**

* 1. **ประกาศเรียกประชุมสภา อบต.แม่ใส**

ประธานสภา อบต.ประกาศสภาองค์การบริหารส่วนตำบลแม่ใสเรื่อง เรียกประชุมสภาองค์การบริหารส่วนตำบลแม่ใสตามที่สภาองค์การบริหารส่วนตำบลแม่ใส ได้มีมติกำหนดวันเริ่มประชุม สมัยประชุมสามัญประจำปีสมัยแรกของปี 2565 โดยให้เริ่มตั้งแต่วันที่ 4 มกราคม 2565 มีกำหนด 15 วัน นั้น

อาศัยอำนาจตามความในมาตรา 54 แห่งพระราชบัญญัติสภาตำบลและ

องค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 ประธานสภาองค์การบริหารส่วนตำบลแม่ใส จึงเรียกประชุมสภาองค์การบริหารส่วนตำบลแม่ใส สมัยสามัญ สมัยที่ 1 ประจำปี 2565 ตั้งแต่วันที่ 4 มกราคม 2565 เป็นต้นไป ณ ห้องประชุมองค์การบริหารส่วนตำบลแม่ใส จึงประกาศให้ทราบโดยทั่วกัน ประกาศ ณ วันที่ 30 ธันวาคม 2564 จึงขอนำเรียนให้ที่ประชุมทราบ

มติที่ประชุม ที่ประชุมรับทราบ

**ระเบียบวาระที่ 2 รับรองรายงานการประชุม**

ไม่มี

**ระเบียบวาระที่ ๓ การแถลงนโยบายของนายกองค์การบริหารส่วนตำบลแม่ใส**

ประธานสภา อบต. ก่อนที่ท่านนายก อบต.แม่ใส จะแถลงนโยบายต่อสภา อบต.แม่ใส กระผมใคร่ขอให้ท่านปลัด อบต. ในฐานะเลขานุการสภา อบต.แม่ใส ได้ชี้แจงระเบียบที่เกี่ยวข้องให้ที่ประชุมทราบก่อน

เลขานุการสภา อบต. ก่อนที่ท่านนายกองค์การบริหารส่วนตำบลแม่ใสจะแถลงนโยบายต่อสภา อบต.แม่ใส

ก่อนเข้ารับหน้าที่ในการประชุมสภา อบต.แม่ใส ดิฉันใคร่ขอชี้แจงข้อกฎหมายที่

เกี่ยวข้องกับการแถลงนโยบายของนายกองค์การบริหารส่วนตำบล ให้ที่ประชุม

ได้รับทราบ ดังนี้ พระราชบัญญัติสภาตำบลและองค์การบริหารส่วนตำบล พ.ศ.2537

แก้ไขเพิ่มเติมถึง(ฉบับที่ 7) พ.ศ.2562

มาตรา ๕๘ ให้องค์การบริหารส่วนตำบลมีนายกองค์การบริหารส่วนตำบลคน

หนึ่ง ซึ่งมาจากการเลือกตั้งโดยตรงของประชาชนตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

มาตรา ๕๘/๒ ให้นายกองค์การบริหารส่วนตำบลดำรงตำแหน่งนับตั้งแต่วันเลือกตั้งและมีระยะการดำรงตำแหน่งคราวละสี่ปีนับแต่วันเลือกตั้ง”

มาตรา ๕๘/๓ นายกองค์การบริหารส่วนตำบลอาจแต่งตั้งรองนายกองค์การบริหารส่วนตำบลซึ่งมิใช่สมาชิกองค์การบริหารส่วนตำบลเป็นผู้ช่วยเหลือในการบริหารราชการขององค์การบริหารส่วนตำบลตามที่นายกองค์การบริหารส่วนตำบลมอบหมายได้ไม่เกินสองคน และอาจแต่งตั้งเลขานุการนายกองค์การบริหารส่วนตำบลคนหนึ่งซึ่งมิได้เป็นสมาชิกสภาองค์การบริหารส่วนตำบลหรือเจ้าหน้าที่ของรัฐได้

มาตรา ๕๘/๔\* รองนายกองค์การบริหารส่วนตำบลต้องมีคุณสมบัติและไม่มีลักษณะต้องบห้ามตามมาตรา ๕๘/๑

มาตรา ๕๘/๕ ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล

กรณีที่ไม่มีผู้ดำรงตำแหน่งประธานสภาองค์การบริหารส่วนตำบลและรองประธานสภาองค์การบริหารส่วนตำบลหรือสภาองค์การบริหารส่วนตำบลถูกยุบตามมาตรา ๕๓

หากมีกรณีที่สำคัญและจำเป็นเร่งด่วนซึ่งปล่อยให้เนิ่นช้าไปจะกระทบต่อผลประโยชน์สำคัญของราชการหรือราษฎร นายกองค์การบริหารส่วนตำบลจะดำเนินการไปพลางก่อนเท่าที่จำเป็นก็ได้

เมื่อได้มีการเลือกประธานสภาองค์การบริหารส่วนตำบลแล้ว ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายโดยไม่มีการลงมติภายในสิบห้าวันนับแต่วันที่มีการเลือกประธานสภาองค์การบริหารส่วนตำบล

การประชุมเพื่อแถลงนโยบายของนายกองค์การบริหารส่วนตำบลให้กระทำโดยเปิดเผย โดยนายกองค์การบริหารส่วนตำบลต้องจัดทำนโยบายเป็นลายลักษณ์อักษรแจกให้สมาชิกสภาองค์การบริหารส่วนตำบลทุกคนที่มาประชุมด้วย

หากนายกองค์การบริหารส่วนตำบลไม่สามารถแถลงนโยบายต่อสภาองค์การบริหารส่วนตำบลได้ให้นายอำเภอแจ้งให้นายกองค์การบริหารส่วนตำบลจัดทำนโยบายแจ้งเป็นหนังสือส่งให้สมาชิกสภาองค์การบริหารส่วนตำบลทุกคนภายในเจ็ดวัน โดยให้นำวิธีการแจ้งคำสั่งทางปกครองเป็นหนังสือตามกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลม ในกรณีเช่นนี้ให้ถือว่านายกองค์การบริหารส่วนตำบลได้แถลงนโยบายต่อสภาองค์การบริหารส่วนตำบลแล้ว

ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี

คำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานตามนโยบาย ให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย จึงขอนำเรียนให้ที่ประชุมทราบ

ประธานสภา อบต. ท่านปลัด อบต. ในฐานะเลขานุการสภา อบต.แม่ใส ได้ชี้แจงระเบียบที่เกี่ยวข้องให้ที่ประชุมทราบแล้ว ในลำดับต่อไปขอเชิญท่านนายก อบต.แม่ใส ได้แถลงนโยบายต่อสภา อบต.แม่ใส ต่อไป

นายสาคร นาต๊ะ ท่านประธานสภา อบต.แม่ใส ที่เคารพ กระผม นายสาคร นาต๊ะ นายก อบต.แม่ใส ขอแถลงนโยบายต่อสภา อบต.แม่ใส ดังนี้

เรียน ท่านประธานสภาที่เคารพและสมาชิกสภาองค์การบริการส่วนตำบลแม่ใสผู้ทรงเกียรติทุกท่านตามที่สำนักงานคณะกรรมการการเลือกตั้ง มีหนังสือ ที่ ลต(พย)๐๐๒/๙๘๕ ลงวันที่ ๒๔ ธันวาคม ๒๕๖๔ รับรองการได้รับการเลือกตั้งเป็นนายกองค์การบริหารส่วนตำบลแม่ใส ตามมติคณะกรรรมการการเลือกตั้ง ในการประชุม ครั้งที่ ๒/๒๕๖๔ ลงวันที่ ๒๐ ธันวาคม ๒๕๖๔

ท่านประธานสภาที่เคารพ กระผม นายสาคร นาต๊ะ นายกองค์การบริหารส่วนตำบลแม่ใสพร้อมด้วยคณะผู้บริหารองค์การบริหารส่วนตำบลแม่ใส ได้แก่

1. นายพิสิษฐ์ ใจพันธ์ ตำแหน่ง รองนายก อบต. คนที่ ๑

(๒.) นายภาคภูมิ ไชยขัติย์ ตำแหน่ง รองนายก อบต.คนที่ ๒

(๓.) นายอดิเรก วงศ์ภูริวัฒน์ ตำแหน่ง เลขานุการนายก อบต.

ซึ่งได้รับการไว้วางใจจากพี่น้องประชาชนในเขตองค์การบริหารส่วนตำบลแม่ใส ในการเลือกตั้งเมื่อวันที่ ๒๘ พฤศจิกายน ๒๕๖๔ ขออนุญาตต่อท่านประธานสภาองค์การบริหารส่วนตำบลแม่ใสที่เคารพ ขอแถลงนโยบายในการบริหารงานต่อสภาองค์การบริหารส่วนตำบลแห่งนี้ โดยได้จัดทำนโยบายในการพัฒนาตำบลแม่ใสเป็นเอกสารแจกให้สมาชิกสภาองค์การบริหารส่วนตำบลทุกคนที่มาประชุมด้วยแล้ว เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมกำหนดไว้ว่า ก่อนนายกองค์การบริหารส่วนตำบลเข้ารับหน้าที่ ให้นายกองค์การบริหารส่วนตำบล แถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ ภายใน ๑๕ นับตั้งแต่วันประกาศผลการเลือกตั้งนายกองค์การบริหารส่วนตำบล

เพื่อให้การบริหารงานขององค์การบริหารส่วนตำบลแม่ใส ดำเนินไปด้วยความโปร่งใส ตรวจสอบได้ มีประสิทธิภาพ ภายใต้กระบวนการทำงานแบบมีส่วนร่วมของทุกภาคส่วน โดยยึดหลักประชาชนเป็นศูนย์กลางการพัฒนา เพื่อให้การพัฒนาเป็นไปอย่างถูกต้องและยั่งยืน จึงใคร่ขอแถลงนโยบาย 9 ประการ แบ่งเป็น ๖ ด้านดังนี้

**๑. นโยบายด้านการบริหารจัดการ**

๑.๑ ส่งเสริมและสนับสนุนการปกครองตามระบอบประชาธิปไตยอันมีพระมหากษัตริย์ทรงเป็นพระประมุข มีระบบการบริหารจัดการและการทำงานตามหลักประชาธิปไตยทั้งในองค์กร อบต.และในชุมชนตำบลแม่ใส

๑.๒ จะยึดหลักธรรมาภิบาลในการบริหารให้มีความเสมอภาค สร้างความรัก ความสามัคคีปรองดอง เอื้ออาทรซึ่งกันและกัน มิให้เกิดการแตกแยกในองค์กรและชุมชน

๑.๓ ส่งเสริมและสนับสนุนนำระบบคุณธรรมมาใช้ในการบริหารจัดการให้องค์การบริหารส่วนตำบลแม่ใสเป็น“องค์กรคุณธรรมน่าอยู่ที่มีมาตรฐานและนำระบบ ๕ ส.” มาใช้ดำเนินงานมุ่งให้ข้าราชการ พนักงาน ลูกจ้าง ได้มีความรู้ ความสามารถ มีประสิทธิภาพ เป็นที่พึ่งของประชาชน มีความมั่นคงก้าวหน้าในหน้าที่ในราชการ โดยคำนึงถึงผลประโยชน์ของประชาชนตำบลแม่ใสเป็นหลัก

๑.๔ ส่งเสริมและสนับสนุนให้ผู้นำชุมชนองค์กรเครือข่ายและประชาชนในตำบลแม่ใสได้มีส่วนร่วมจัดทำแผนพัฒนาท้องถิ่นเพื่อเป็นแนวทางในการจัดสรรงบประมาณพัฒนาชุมชนต่างๆอย่างเสมอภาค เป็นธรรมและมีส่วนร่วมตรวจสอบในการใช้จ่ายงบประมาณ เพื่อให้เกิดความโปร่งใส ประหยัดคุ้มค่าและเกิดประโยชน์สูงสุด

๑.๕ สนับสนุนและผลักดันให้มีการพัฒนาระบบการคลังของอบต.แม่ใสทั้งรายรับและรายจ่ายที่สมดุล ตลอดจนถึงการวางแผนจัดหารายได้เข้าสู่องค์กรเพื่อการพัฒนาที่มีคุณภาพและประสิทธิภาพ

๑.๖ ส่งเสริมและสนับสนุนงานโครงการกิจกรรมอันเนื่องมาจากพระราชดำริ ทุกโครงการ กิจกรรมให้ก่อเกิดประโยชน์ต่อประชาชนในพื้นที่อย่างสูงสุด

๑.๗ สนับสนุนจัดตั้งศูนย์บริการและการต้อนรับในสำนักงาน เพื่อรองรับการให้บริการประชาชน หน่วยงาน องค์กร ที่มาติดต่อราชการ ได้รับความสะดวก รวดเร็ว

ประทับใจและจัดให้มีการพัฒนาระบบการสื่อสารและประชาสัมพันธ์ขององค์กรในทุกช่องทาง อาทิเช่น หอกระจายข่าว ระบบออนไลน์ สื่อสิ่งพิมพ์ ป้ายประชาสัมพันธ์ วิทยุ ทีวี การจัดรายการร่วมกับสื่อมวลชนและอื่นๆที่เหมาะสม เป็นต้น

๑.๘ สนับสนุนและผลักดันให้มีการพัฒนาชุมชนและหมู่บ้านแบบพึ่งตนเองตามความเหมาะสมอย่างต่อเนื่องและยั่งยืน

๑.๙ สนับสนุนจัดตั้งศูนย์บริการรับแจ้งเหตุฉุกเฉินเพื่อดำเนินการช่วยเหลือและประสานงาน ตลอดจนถึงข้อร้องเรียนปัญหาต่างๆ ในพื้นที่ตำบล

๑.๑๐ สนับสนุนและประสานงานพัฒนา “ศูนย์ยุติธรรมประจำตำบลและหมู่บ้าน” ให้เป็นที่ปรึกษาและไกล่เกลี่ยในความยุติธรรมและด้านกฎหมายเบื้องต้นแก่ประชาชน

๑.๑๑ สนับสนุนและประสานงานพัฒนากับ “สภาองค์กรชุมชนตำบลแม่ใส”และสภาองค์กรชุมชน เครือข่ายทั้งในจังหวัดพะเยาและนอกพื้นที่เพื่อพัฒนาชุมชน ประชาชนตำบลแม่ใส

**๒. นโยบายด้านเศรษฐกิจและการท่องเที่ยว**

๒.๑ ส่งเสริมและสนับสนุนการท่องเที่ยวเชิงอนุรักษ์และเชิงวิถีชุมชนในตำบลโดยให้เชื่อมโยงกับด้านศาสนาวัฒนธรรมประเพณีและประวัติศาสตร์ของพื้นที่ชุมชนและพื้นที่เครือข่ายนอกตำบล โดยสร้างความร่วมมือจากการท่องเที่ยว องค์กรภาควิชาการ ภาครัฐ ภาคเอกชน ภาคธุรกิจต่างๆที่เกี่ยวข้อง

๒.๒ ส่งเสริมการประกอบอาชีพให้แก่ประชาชนในพื้นที่ เช่น การจัดอบรมด้านอาชีพ การจัดอบรมด้านการตลาดและการค้าขาย จัดร่วมพัฒนาตลาดสดที่มีอยู่ในหมู่บ้าน ตำบล ให้มีมาตรฐาน มีการประชาสัมพันธ์ที่เป็นระบบ

๒.๓ ส่งเสริมและสนับสนุนให้เกิดการจัดตั้งศูนย์ประสานงานพัฒนาผลิตภัณฑ์สินค้าโอทอปในระดับตำบล เพื่อส่งเสริมการผลิต การจำหน่ายและประชาสัมพันธ์ให้แก่ประชาชน

๒.๔ ส่งเสริมและสนับสนุนให้มีการพัฒนาศักยภาพประสิทธิภาพของกองทุนและสถาบันการเงินต่างๆ ในชุมชน อาทิเช่น กองทุนกลุ่มสัจจะออมทรัพย์ กองทุนเงินล้านฯ สถาบันการเงินชุมชน ได้มีส่วนร่วมในการเป็นแหล่งทุนหมุนเวียนกระตุ้นเศรษฐกิจฐานราก

ร่วมกับสถาบันการเงินและองค์กรอื่นๆจากภายนอกที่เกี่ยวข้อง

๒.๕ ส่งเสริมและผลักดันให้มีการจัดระบบการเรียนรู้ด้านเทคโนโลยีที่ทันสมัย มีระบบอินเตอร์เน็ตฟรี บริการแก่ประชาชน

๒.๖ ส่งเสริมให้มีระบบการสร้างความเป็นระเบียบเรียบร้อยในการค้าขาย การจำหน่ายสินค้าที่มีความสะอาด ปลอดภัย ปลอดโรคติดต่อ ไม่เอารัดเอาเปรียบ

เป็นธรรมแก่ผู้บริโภคและไม่สร้างความเดือดร้อนให้แก่ประชาชนและสังคม

๒.๗ ส่งเสริมและสนับสนุนให้มีลานค้าชุมชน ถนนคนเดิน ตลาดน้ำเพื่อการค้าขายกระตุ้นเศรษฐกิจของประชาชนในหมู่บ้าน ตำบล ตามความเหมาะสม ร่วมกับหน่วยงาน องค์กรที่เกี่ยวข้องกับด้านธุรกิจและเศรษฐกิจทั้งในและนอกพื้นที่ตำบล

**๓. นโยบายด้านการศึกษา ศาสนา วัฒนธรรมประเพณี**

๓.๑ พัฒนาศูนย์เด็กเล็กในสังกัดองค์การบริหารส่วนตำบลแม่ใส ให้มีมาตรฐาน มีความทันสมัย มีความปลอดภัย เป็นที่ไว้วางใจของผู้ปกครองที่นำบุตรหลานมาฝากเลี้ยงดูแล

๓.๒ สนับสนุนและส่งเสริมให้ประชาชนทุกกลุ่มวัยได้รับการศึกษาขั้นพื้นฐานทั้งในระบบและนอกระบบการศึกษาอย่างทั่วถึง

๓.๓ สนับสนุนและผลักดันการจัดให้มี “กองทุนเพื่อการศึกษาและการให้คำปรึกษาแนะแนว” แก่เด็กนักเรียน นักศึกษา พระภิกษุ-สามเณร ตลอดจนถึงผู้ที่สนใจในระดับตำบล

๓.๔ สนับสนุนบุคลากรทางด้านการศึกษา นักเรียน นิสิต นักศึกษา ปราชญ์ชาวบ้าน ผู้ที่สนใจได้มีการศึกษาเรียนรู้ มีการจัดฝึกอบรมและมีการดูงานแลกเปลี่ยนเรียนรู้เพื่อพัฒนาองค์ความรู้และทักษะต่อการเรียน การสอน การดำรงชีวิต และการมีระเบียบวินัยที่ดีเป็นแบบอย่างในสังคม

๓.๕ ส่งเสริมและสนับสนุนการพัฒนาโบราณสถาน(สันธาตุ)ร่องไฮ วัดติโลกอาราม(วัดกลางน้ำ)และวัดต่างๆในตำบลให้เชื่อมโยงกับวิถีชีวิตความเป็นอยู่ของคนในชุมชนและหมู่บ้าน โดยใช้หลักการ “บวร” คือ บ้าน วัด โรงเรียนและราชการ

๓.๖ ส่งเสริมและสนับสนุนศิลปวัฒนธรรม ประเพณีอันดีงามของท้องถิ่น ที่เป็นเอกลักษณ์ของตำบลแม่ใส ให้สืบทอดอยู่คู่กับชุมชน อาทิเช่น ประเพณีแห่ไม้ค้ำศรี ประเพณีสงกรานต์ ประเพณีแข่งเรือพื้นบ้าน ประเพณีตานสลากภัตร ประเพณีแห่เทียนพรรษา ประเพณีตานธรรมยี่เป็ง ประเพณีการสวดมนต์ข้ามปี การเวียนเทียนและประเพณีอื่นๆที่ มีการปฏิบัติอยู่ในชุมชนทุกๆ ปี ฯลฯ เป็นต้น

๓.๗ ส่งเสริมและพัฒนาโรงเรียนผู้สูงอายุในระดับหมู่บ้าน,ตำบลในมีคุณภาพเป็นประโยชน์ต่อการดูแลคุณภาพชีวิตของผู้สูงวัยในตำบลแม่ใส

๓.๘ ส่งเสริม สนับสนุนและประสานงานกับราชพัสดุและหน่วยงาน องค์กรที่เกี่ยวข้องได้พัฒนาอาคารสถานที่โรงเรียนร้างที่อยู่ในการดูแลของราชพัสดุ เพื่อจัดทำเป็นลานกีฬาต้านยาเสพติด สถานที่ออกกำลังกายและนันทนาการ สวนสาธารณะรื่นรมย์ ให้แก่เด็กและเยาวชน ประชาชนทุกกลุ่มทุกวัยในทุกๆหมู่บ้าน

๓.๙ ส่งเสริมและสนับสนุนการดำเนินงานของสภาวัฒนธรรมและกลุ่มเครือข่ายงานจิตอาสาการกุศลต่างๆในตำบลและหมู่บ้าน

๓.๑๐ ส่งเสริมและสนับสนุนการกีฬาสากลและกีฬาพื้นบ้าน ตลอดจนถึงการออกกำลังกายในเด็กเยาวชนและประชาชนทุกกลุ่มวัยอย่างต่อเนื่อง

**๔. นโยบายด้านสาธารณสุข สังคม การส่งเสริมคุณภาพชีวิตและสวัสดิการชุมชน**

๔.๑ ส่งเสริมให้ประชาชนทุกกลุ่มวัย ได้มีการเข้าถึงระบบบริการด้านสาธารณสุขขั้นพื้นฐาน มีการเน้นระบบการป้องกันโรค การควบคุมโรค การส่งเสริมสุขภาพการรักษาพยาบาลเบื้องต้น การฟื้นฟูสภาพและการคุ้มครองผู้บริโภคตามหลักการ “สร้างสุขภาพดีนำการซ่อมสุขภาพเสีย”และภายใต้แนวทางธรรมนูญสุขภาพตำบลแม่ใสที่กำหนด

๔.๒ ส่งเสริม สนับสนุน และประสานงานในการทำงานด้านสุขภาพและด้านสังคมแบบบูรณาการ ร่วมกับหน่วยงานสาธารณสุขและหน่วยงานด้านพัฒนาสังคมทั้งภาครัฐและภาคเอกชน ตลอดจนถึงองค์กรภาคีภาควิชาการ เครือข่ายด้านสุขภาพ ด้านสังคม ทั้งในพื้นที่และนอกพื้นที่ตำบล อย่างเป็นระบบและต่อเนื่อง

๔.๓. ส่งเสริมและผลักดันจัดให้มีการดำเนินงาน“คลินิกสร้างสุขเคลื่อนที่ในชุมชน” หรือจัดให้มีการจัดกิจกรรมงานด้านสุขภาพและด้านสังคมในเชิงรุกสู่พื้นที่เพื่อดูแลผู้สูงอายุ ผู้พิการ ผู้ป่วยติดเตียง ผู้ป่วยติดเชื้อ เด็กกำพร้า เด็กออทิสติก และผู้ด้อยโอกาสในหมู่บ้านและตำบล อย่างต่อเนื่องและมีประสิทธิภาพ

๔.๔ ส่งเสริม สนับสนุนและพัฒนาระบบศูนย์การควบคุมป้องกันโรคระบาดและวิกฤตทางสุขภาพ(SRRT.) และศูนย์การควบคุมป้องกันบรรเทาสาธารณภัย อุบัติเหตุและภัยพิบัติจากธรรมชาติ ตลอดจนถึงระบบการแพทย์ฉุกเฉินและการรับส่งต่อผู้ป่วยในหมู่บ้านและตำบล

๔.๕ ส่งเสริมและสนับสนุน นโยบายและกิจกรรมการแก้ไขปัญหายาเสพติด เหล้า บุหรี่ อบายมุขในพื้นที่ โครงการทูบีนัมเบอวันในสถานศึกษาและในชุมชนโดยร่วมบูรณาการกับหน่วยงานอื่นๆที่เกี่ยวข้องทั้งภาครัฐ ภาคเอกชนและภาควิชาการ

๔.๖ ติดตาม สนับสนุน ประสานงานและจัดสรรงบประมาณเพื่อการดูแลเบี้ยยังชีพและความเป็นอยู่ผู้สูงอายุ ผู้พิการ ผู้ป่วยติดเชื้อ เด็กกำพร้า เด็กออทิสติก หรืออื่นๆ ทั้งจากหน่วยงานองค์การบริหารส่วนตำบลแม่ใสและหน่วยงานองค์กรที่เกี่ยวข้อง

๔.๗ ส่งเสริมสนับสนุนกิจกรรมและโครงการการพัฒนาของกลุ่มองค์กรสาธารณประโยชน์ต่างๆ อาทิเช่น องค์กรผู้นำชุมชน กำนัน ผู้ใหญ่บ้าน อสม. ผู้สูงอายุ สตรี เด็ก-เยาวชน ลูกเสือชาวบ้าน ชรบ. อปพร. ผู้ติดเชื้อ ผู้พิการ ผู้ยากไร้ และอื่นๆให้มีความสามารถในการพัฒนา พึ่งตนเองทางด้านสุขภาพ ด้านสังคมและการมีคุณภาพชีวิตที่ดี

๔.๘ ส่งเสริมและสนับสนุนการดำเนินงานกองทุนหลักประกันสุขภาพตำบลแม่ใสและกองทุนสวัสดิการชุมชนตำบล ตลอดจนถึงกองทุนหรือศูนย์การทำงานช่วยเหลือด้านสังคมต่างๆในพื้นที่ตำบลแม่ใส

๔.๙ ส่งเสริมและสนับสนุนการดำเนินงานแพทย์แผนไทย แพทย์ทางเลือก หมอพื้นบ้าน สมุนไพร มาใช้ดำเนินงานดูแลสุขภาพของประชาชน ร่วมกับโรงพยาบาล รพ.สต. อสม. และภาควิชาการที่เกี่ยวข้อง

**๕. นโยบายด้านการเกษตร การจัดการระบบน้ำ การบริหารจัดการทรัพยากรธรรมชาติและสิ่งแวดล้อม**

๕.๑ ส่งเสริมและผลักดันให้เกิดการจัดระบบบริหารน้ำเพื่อการอุปโภค บริโภค

และแหล่งน้ำเพื่อการเกษตร โดยกำหนดให้มี “วาระการบริหารจัดการน้ำระดับตำบล”

ที่เหมาะสมและมีประสิทธิภาพ

๕.๒ ส่งเสริม พัฒนาและประสานงานให้มีการเกษตรปลอดภัย ปลอดสารเคมี

ต่างๆและการบริหารจัดการระบบแปลงใหญ่เพื่อการค้าและเศรษฐกิจของตำบล

๕.๓ ส่งเสริมและสนับสนุนการปลูกผักสวนครัวรั้วกินได้ โคกหนองนาในการเกษตร การปศุสัตว์ตามแนวพระราชดำริเกษตรแบบพอเพียง ในครัวเรือนและชุมชน

๕.๔ ส่งเสริมและสนับสนุนการจัดตั้งกลุ่มเกษตรกรและการปศุสัตว์เพื่อจัดเป็นระบบกลุ่ม สหกรณ์ วิสาหกิจชุมชน เพื่อเพิ่มมูลค่าของสินค้าและระบบการค้าที่เป็นธรรม

๕.๕ ส่งเสริมและพัฒนาพื้นที่ สาธารณูปโภคต่างๆให้รองรับการขยายตัวของชุมชน เศรษฐกิจและการลงทุนของธุรกิจต่างๆในตำบล

๕.๖ ส่งเสริม ผลักดันและประสานงานให้มีการจัดหาและจัดพื้นที่ลานตากข้าว

ลานตากสินค้าทางการเกษตร เพื่อบริการให้แก่กลุ่มเกษตรกรในตำบล

๕.๗ ส่งเสริมและประสานงานกับหน่วยงาน องค์กร ภาควิชาการที่เกี่ยวข้องในการจัดอบรมความรู้ ทักษะการด้านอาชีพ อาชีพเสริมรายได้ให้แก่ประชาชนผู้สนใจในหมู่บ้านและตำบล

๕.๘ ส่งเสริมและพัฒนาขุดลอกและดูแลรักษาแหล่งน้ำ แม่น้ำ ลำคลองในตำบลไม่ตื้นเขิน สะอาด ปลอดภัย ไม่มีวัชพืช ขยะ น้ำเสีย ลงในแม่น้ำ ลำคลอง ตลอดจนถึงร่องน้ำสาธารณะ ร่องน้ำข้างถนนในหมู่บ้านต่างๆของตำบลแม่ใส

๕.๙ ส่งเสริมให้มีการปลูกป่าไม้ ปลูกต้นไม้ ไม้ดอกไม้ประดับในพื้นที่สาธารณะต่างๆในชุมชนและในหน่วยงานหรือในองค์กรต่างๆ ร่วมสร้างสิ่งแวดล้อมที่เป็นมิตรและสร้างความสวยงาม น่าอยู่ น่ามอง ให้แก่ชุมชนและตำบลแม่ใส

๕.๑๐ ส่งเสริมและผลักดันให้มีระบบบริหารจัดการขยะมูลฝอยสิ่งปฏิกูล น้ำเสีย ฝุ่นควัน ลดการเผาขยะ เผาตอซังข้าวทั้งในระดับครัวเรือน ชุมชน หมู่บ้านและตำบล ตลอดจนถึงในองค์กรและหน่วยงานภาครัฐ ภาคเอกชน แบบมีส่วนร่วม พร้อมกับมีการนำระบบทางวิชาการ เทคโนโลยีใหม่ๆเข้ามาร่วมดำเนินการแก้ไขปัญหาในอนาคตอย่างเป็นระบบและมีประสิทธิภาพ

๕.๑๑ ส่งเสริมและผลักดันให้ตำบลแม่ใสได้พัฒนาตามมาตรฐาน “เมืองน่าอยู่”

มีสวนสาธารณะรื่นรมย์ที่ยั่งยืนต่อไป

**๖. นโยบายด้านสาธารณูปโภค**

๖.๑ จัดระบบดูแลบำรุงรักษา พัฒนา ปรับปรุงและประสานงาน ซ่อมแซมถนนตรอกซอย ไฟฟ้าส่องสว่างตามถนน สัญญาณจราจร ติดตั้งกล้องซีซีทีวี เพื่อความปลอดภัยในถนนตรอกซอย ที่สาธารณะ เพื่อการคมนาคมที่สะดวกและมีความปลอดภัยในชีวิตและทรัพย์สิน

๖.๒ สนับสนุนและประสานงานการจัดพัฒนา ปรับปรุง ประสานงานและก่อสร้างถนนที่เชื่อมระหว่างหมู่บ้าน ระหว่างตำบลให้มีการคมนาคมที่สะดวก รวดเร็วและจัดให้มีการพัฒนาเป็นถนน ส่งเสริมการท่องเที่ยวเพื่อกระตุ้นเศรษฐกิจและพัฒนา ก่อสร้างถนนและระบบไฟฟ้าเพื่อการเกษตร

๖.๓ สนับสนุนและประสานงานการพัฒนาระบบสาธารณูปโภคต่างๆทั้งถนน ไฟฟ้าส่วนภูมิภาค ระบบประปาหมู่บ้าน ระบบประปาส่วนภูมิภาค ระบบไฟฟ้าพลังงานสะอาด แหล่งน้ำ เหมืองฝาย ระบบสูบน้ำด้วยพลังงานไฟฟ้า อ่างเก็บน้ำ ระบบน้ำบาดาล เพื่อการอุปโภค บริโภคและการเกษตร ตลอดจนถึงการพัฒนาป่าสุสานให้ถูกหลักสุขาภิบาล สะอาด สวยงามและรื่นรมย์ ฯลฯ โดยบูรณาการความร่วมมือจากหน่วยงานองค์กรทั้งภาครัฐ ภาคเอกชน ภาคชุมชน ที่เกี่ยวข้อง

๖.๔ สนับสนุนและผลักดันการจัดหาและบำรุงรักษาเครื่องมือ เครื่องใช้ ยานพาหนะ รถตรวจการ รถกู้ชีพกู้ภัย รถดับเพลิง รถน้ำ รถขนขยะ รถตัดหญ้า รถกระเซ้า รถดูดส้วมและสิ่งปฏิกูล เครื่องโม่บดขยะ เครื่องอัดขยะรีไซเคิล และอื่นๆที่เหมาะสมเพื่อบริการด้านสาธารณะประโยชน์แก่ประชาชน

ขอขอบพระคุณท่านประธานสภาและสมาชิกสภาองค์การบริหารส่วนตำบลแม่ใส ที่เคารพทุกท่านที่ได้ให้เวลาแก่กระผมได้แถลงนโยบายในการพัฒนาตำบลแม่ใส ทั้ง ๖ ด้าน กระผมพร้อมทั้งคณะผู้บริหารองค์การบริหารส่วนตำบลแม่ใส เจ้าหน้าที่ทุกฝ่ายทุกระดับ มีความเห็นตรงกันว่า การบริหารการพัฒนาตำบลนั้นต้องมีความชัดเจน เป็นธรรมโปร่งใสตรวจสอบได้ทุกขั้นตอน โดยเน้นการมีส่วนร่วมจากทุกภาคส่วนของสังคมที่จะต้องร่วมมือกันดำเนินการด้วยความมุ่งมั่น วิริยะอุตสาหะตลอดระยะเวลา ๔ ปี

ขอความกรุณาจากท่านประธานสภาและสมาชิกสภาองค์การบริหารส่วนตำบลทุกท่านด้วยความเคารพ โปรดกรุณาได้ให้ข้อเสนอแนะและนำปัญหา ความต้องการจากพี่น้องประชาชนมานำเสนอมาร่วมกันวิเคราะห์ หาหนทางแก้ไขและพัฒนาจนสุดกำลังความรู้ ความสามารถ รวมทั้งร่วมกันสรรหาคำตอบ แนวทางแก้ไขปัญหาจากท่านผู้ทรงคุณวุฒิ ปราชญ์ผู้รู้ ผู้เป็นคลังสมองอันสำคัญที่มีหลากหลายในตำบลแม่ใสและกระผมพร้อมทีมงานจะตั้งใจทำงานโดยยึดถือผลประโยชน์ของพี่น้องประชาชนและผลประโยชน์ของประเทศชาติโดยรวมเป็นที่ตั้ง เป็นจุดมุ่งหมายสำคัญร่วมกันเพื่อจะนำมาสู่ความสำเร็จ ความเจริญรุ่งเรืองของพี่น้องประชาชน องค์กรและของตำบลแม่ใสของเราต่อไป ขอขอบคุณครับ

**ระเบียบวาระที่ 4 เรื่องพิจารณา**

**4.๑ การกำหนดจำนวนสมัยประชุมสามัญประจำปี ๒๕๖5 ระยะเวลาและวันเริ่มต้น**

**ประชุมสามัญประจำปีของแต่ละสมัยและกำหนดวันเริ่มสมัยประชุมสามัญประจำปี ๒๕๖6 และระยะเวลาของสมัยประชุมสามัญประจำปีสมัยแรกของปี ๒๕๖6**

ประธานสภา อบต. โดยที่พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมจนถึง(ฉบับที่ 7) พ.ศ.2562 มาตรา 53 วรรคแรก กำหนดว่า ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 รวมแก้ไขเพิ่มเติมจนถึงปัจจุบัน ข้อ 21 วรรคแรก กำหนดว่า การกำหนดจำนวนสมัยประชุมสภาสามัญประจำปี ระยะเวลาและวันเริ่มต้นสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีนั้น กระผมใคร่ขอหารือที่ประชุมว่าจะกำหนดสมัยประชุมสภาองค์การบริหารส่วนตำบลแม่ใส สมัยสามัญ ประจำปี 2565 กี่สมัย เริ่มตั้งแต่เมื่อใด และกำหนดวันเริ่มสมัยประชุมสภาองค์การบริหารส่วนตำบลแม่ใส สมัยสามัญ สมัยแรก ประจำปี 2566 เริ่มตั้งแต่เมื่อใด จึงขอให้ที่ประชุมพิจารณาต่อไป

มติที่ประชุม ที่ประชุมมีมติดังนี้

**1. กำหนดให้มีสมัยประชุมสามัญ ประจำปี 2565 จำนวน 3 สมัย ดังนี้**

1.1 สมัยประชุมสามัญ สมัยที่ 1 ประจำปี 2565 ให้เริ่มตั้งแต่วันที่ 4 มกราคม 2565 มีกำหนดระยะเวลา 15 วัน

1.2 สมัยประชุมสามัญ สมัยที่ 2 ประจำปี 2565 ให้เริ่มตั้งแต่วันที่ 8 สิงหาคม 2565 มีกำหนดระยะเวลา 15 วัน

1.3 สมัยประชุมสามัญ สมัยที่ 3 ประจำปี 2565 ให้เริ่มตั้งแต่วันที่ 13 ธันวาคม 2565 มีกำหนดระยะเวลา 15 วัน

1. **กำหนดวันเริ่มสมัยประชุมสามัญ สมัยแรก ประจำปี 2566**
   1. สมัยประชุมสามัญ สมัยที่ 1 ประจำปี 2566 ให้เริ่มตั้งแต่วันที่ 1 กุมภาพันธ์

2566 มีกำหนดระยะเวลา 15 วัน

**4.2 การเลือกคณะกรรมการตรวจรายงานการประชุม**

ประธานสภา อบต. ก่อนที่จะมีการเลือกคณะกรรมการตรวจรายงานการประชุมสภาองค์การบริหารส่วนตำบล ดิฉันขอให้ท่านปลัด อบต. ในฐานะเลขานุการสภา อบต.แม่ใส ได้ชี้แจงระเบียบที่เกี่ยวข้องให้ที่ประชุมทราบก่อน

เลขานุการสภา อบต. ข้อกฎหมายที่เกี่ยวข้อง กับการการเลือกคณะกรรมการตรวจรายงานการประชุมสภาองค์การบริหารส่วนตำบล ได้แก่

* ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 แก้ไข เพิ่มเติมถึง(ฉบับที่ 2) พ.ศ. 2554

ข้อ 103 คณะกรรมการสภาท้องถิ่นมี 2 ประเภท คือ

(1) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

(2) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

ข้อ 105 ภายใต้บังคับข้อ 103 และข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ดังนี้

(1) คณะกรรมการสามัญประจำสภาองค์การบริหารส่วนจังหวัด

(2) คณะกรรมการตรวจรายงานการประชุม

(3) คณะกรรมการแปรญัตติร่างข้อบัญญัติ

(4) คณะกรรมการอื่นๆ ตามที่สภาท้องถิ่นเห็นสมควร

ข้อ 107 ภายใต้บังคับข้อ 103 วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี

ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ 12 มาใช้บังคับโดยอนุโลม

ข้อ 109 การนัดประชุมและเปิดประชุมคณะกรรมการสภาท้องถิ่นครั้งแรก ให้เป็นหน้าที่ของเลขานุการสภาท้องถิ่น ให้คณะกรรมการสภาท้องถิ่นคณะหนึ่งๆ เลือกประธานกรรมการและเลขานุการจากกรรมการสภาท้องถิ่นคณะนั้นๆ

ในการประชุมคณะกรรมการสภาท้องถิ่นต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม มติของคณะกรรมการสภาท้องถิ่นให้ถือเสียงข้างมาก กรณีคะแนนเสียงเท่ากันให้ประธานกรรมการออกเสียงชี้ขาด

ประธานสภา อบต. ท่านเลขานุการสภา อบต.แม่ใส ได้ชี้แจงระเบียบฯ ที่เกี่ยวข้องให้ที่ประชุมทราบแล้ว ต่อไปขอให้ผู้เข้าประชุมเสนอชื่อผู้ที่ตนเห็นสมควรให้เป็นคณะกรรมการตรวจรายงานการประชุม สภา อบต.แม่ใส ขอเชิญเสนอได้

นางสุชญา นาแพร่ ท่านประธานที่เคารพ ดิฉันนางสุชญา นาแพร่ สมาชิกสภา อบต.แม่ใส หมู่ที่ 12 ขอเสนอ

นายสมพร ดวงแก้ว สมาชิกสภา อบต.หมู่ที่ 4 เป็นคณะกรรมการตรวจรายงานการประชุม

ผู้รับรอง ได้แก่ 1. นายเสรีย์ เครื่องสนุก สมาชิกสภา อบต.แม่ใส หมู่ที่ 1

2. นางสาวทัศมาลัย ผั้นสืบ สมาชิกสภา อบต.แม่ใส หมู่ที่ 8

นายธฤต มังกร ท่านประธานที่เคารพ กระผมนายธฤต มังกร สมาชิกสภา อบต.แม่ใส หมู่ 11 ขอเสนอ นายบุญยิ่ง ยังมูล สมาชิกสภา อบต. หมู่ 6 เป็นคณะกรรมการตรวจรายงานการประชุม ผู้รับรอง ได้แก่ 1. นางสาวสุทธินันท์ หงส์หิน สมาชิกสภา อบต.แม่ใส หมู่ที่ 10

2. นายเกียรติ บุญยืน สมาชิกสภา อบต.แม่ใส หมู่ที่ 5

นายสมพร ดวงแก้ว ท่านประธานที่เคารพ กระผมนายสมพร ดวงแก้ว สมาชิกสภา อบต.แม่ใส หมู่ 4 ขอเสนอ

นางสาวสุทธินันท์ หงส์หิน สมาชิกสภา อบต.แม่ใส หมู่ 10 เป็นคณะกรรมการตรวจรายงานการประชุม

ผู้รับรอง ได้แก่ 1. นายทวง กัมติ สมาชิกสภา อบต.แม่ใส หมู่ที่ 7

2. นายจิรัฎฐ์ จันทร์ทิพย์ สมาชิกสภา อบต.แม่ใส หมู่ที่ 2

ประธานสภา อบต. ไม่ทราบว่ามีท่านใดจะเสนอผู้ใดอีกหรือไม่ หากไม่มีจะถือว่ามีผู้ถูกเสนอชื่อทั้ง 3 ท่าน ได้รับเลือกเป็นคณะกรรมการตรวจรายงานการประชุม สภา อบต.แม่ใส ได้แก่

1. นายสมพร ดวงแก้ว สมาชิกสภา อบต.แม่ใส หมู่ที่ 4
2. นายบุญยิ่ง ยังมูล สมาชิกสภา อบต.แม่ใส หมู่ที่ 6
3. นางสาวสุทธินันท์ หงส์หิน สมาชิกสภา อบต.แม่ใส หมู่ที่ 10

**4.3 การเลือกคณะกรรมการบริหารกองทุนหลักประกันสุขภาพระดับท้องถิ่นหรือพื้นที่ องค์การบริหารส่วนตำบลแม่ใส**

ประธานสภา อบต. ขอเชิญ ปลัด อบต.แม่ใส ชี้แจงต่อที่ประชุม

ปลัด อบต.แม่ใส ตามประกาศคณะกรรมการหลักประกันสุขภาพแห่งชาติ เรื่อง หลักเกณฑ์ เพื่อสนับสนุนให้ องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพใน ระดับท้องถิ่นหรือพื้นที่ พ.ศ. 2561” ข้อ 12 ให้มีคณะกรรมการกองทุนหลักประกันสุขภาพ ประกอบด้วย

(1) ผู้บริหารสูงสุดขององค์กรปกครองส่วนท้องถิ่น เป็นประธานกรรมการ

(2) ผู้ทรงคุณวุฒิในท้องถิ่น จำนวนสองคน เป็นกรรมการ

(3) สมาชิกสภาองค์กรปกครองส่วนท้องถิ่น ที่สภาองค์กรปกครองส่วนท้องถิ่นมอบหมาย จำนวนสองคน เป็นกรรมการ

(4) หัวหน้าหน่วยบริการปฐมภูมิที่จัดบริการสาธารณสุขในท้องถิ่น ที่คัดเลือกกันเอง จำนวนไม่เกินสองคน เป็นกรรมการ

(5) อาสาสมัครสาธารณสุขประจำหมู่บ้านในท้องถิ่น ที่คัดเลือกกันเอง จำนวนสองคน เป็นกรรมการ

(6) ผู้แทนหมู่บ้านหรือชุมชนที่ประชาชนในหมู่บ้าน หรือชุมชนคัดเลือกกันเอง จำนวนไม่เกินห้าคนเป็นกรรมการ

(7) ผู้แทนของศูนย์ประสานงานหลักประกันสุขภาพประชาชนหรือหน่วยรับเรื่องร้องเรียนอิสระ ที่อยู่ในท้องถิ่นนั้น (ถ้ามี) เป็นกรรมการ

(8) ปลัดองค์กรปกครองส่วนท้องถิ่น เป็นกรรมการและเลขานุการ

(9) ผู้อำนวยการหรือหัวหน้ากองสาธารณสุขและสิ่งแวดล้อมหรือส่วนสาธารณสุข หรือที่เรียกชื่ออื่นขององค์กรปกครองส่วนท้องถิ่น หรือเจ้าหน้าที่อื่นที่ผู้บริหารสูงสุด ขององค์กรปกครองส่วนท้องถิ่นมอบหมาย เป็นกรรมการและผู้ช่วยเลขานุการ

(10) หัวหน้าหน่วยงานคลังหรือเจ้าหน้าที่ของหน่วยงานคลังที่ผู้บริหารสูงสุด ขององค์กรปกครองส่วนท้องถิ่นมอบหมาย เป็นกรรมการและผู้ช่วยเลขานุการ

ให้สาธารณสุขอำเภอ หัวหน้าหน่วยบริการประจำที่จัดบริการสาธารณสุขในพื้นที่ และท้องถิ่น อำเภอเป็นที่ปรึกษาคณะกรรมการกองทุน

การคัดเลือกกรรมการตาม (๔) (๕) และ (๖) ให้เป็นไปตามหลักเกณฑ์ที่สำนักงานกำหนด ให้กรรมการตาม (๑) (๓) (๔) (๕) (๖) (๗) (๘) (๙) และ (๑๐) ประชุมคัดเลือกกรรมการ ตาม (๒) จำนวนสองคน จากผู้ทรงคุณวุฒิในท้องถิ่น

เมื่อได้กรรมการที่มาจากการคัดเลือก ให้ผู้บริหารสูงสุดขององค์กรปกครองส่วนท้องถิ่นเป็นผู้ออกคำสั่งแต่งตั้งเป็นคณะกรรมการกองทุนและแจ้งให้สำนักงานหลักประกันสุขภาพแห่งชาติเขตทราบต่อไป

ข้อ ๑๓ ให้กรรมการตามข้อ ๑๒ (๒) (๓) (๔) (๕) (๖) และ (๗) มีวาระอยู่ในตำแหน่งคราวละสี่ปี นับแต่วันที่ออกคำสั่งแต่งตั้ง เมื่อครบกำหนดวาระตามวรรคหนึ่งแล้ว หากยังมิได้มีการคัดเลือกกรรมการขึ้นใหม่ ให้กรรมการซึ่งพ้นจากตำแหน่งอยู่ในตำแหน่งเพื่อปฏิบัติหน้าที่ต่อไป จนกว่ากรรมการซึ่งได้รับการคัดเลือกขึ้นใหม่เข้ารับหน้าที่ แต่ต้องไม่เกินเก้าสิบวัน นับแต่วันที่กรรมการพ้นจากตำแหน่ง

ในกรณีที่กรรมการตามวรรคหนึ่ง พ้นจากตำแหน่งก่อนครบวาระ ให้ดำเนินการคัดเลือก กรรมการประเภทเดียวกันแทนภายในสามสิบวัน นับแต่วันที่ตำแหน่งกรรมการนั้นว่างลง ตามหลักเกณฑ์ที่สำนักงานกำหนดในข้อ ๑๒ วรรคสามหรือวรรคสี่ แล้วแต่กรณี ให้ผู้ได้รับ การคัดเลือกอยู่ในตำแหน่งเท่ากับวาระที่เหลือของกรรมการซึ่งตนแทน เว้นแต่กรณีที่วาระของกรรมการ ที่พ้นจากตำแหน่งก่อนครบวาระเหลืออยู่ไม่ถึงเก้าสิบวัน จะไม่ดำเนินการคัดเลือกหรือแต่งตั้งกรรมการแทนตำแหน่งที่ว่างนั้นก็ได้ และในการนี้ให้คณะกรรมการกองทุนประกอบด้วยกรรมการเท่าที่เหลืออยู่

ในกรณีที่กรรมการตามข้อ ๑๒ (๓) ว่างลงโดยมิใช่เหตุพ้นจากตำแหน่งก่อนครบวาระ ให้คณะกรรมการกองทุนประกอบด้วยกรรมการเท่าที่เหลืออยู่

ข้อ ๑๔ กรรมการตามข้อ ๑๒ วรรคหนึ่ง (๒) (๓) (๔) (๕) (๖) และ (๗) นอกจาก การพ้นจากตำแหน่งตามวาระแล้ว ให้พ้นจากตำแหน่ง ในกรณีดังต่อไปนี้

(๑) ตาย

(๒) ลาออก

(๓) ย้ายไปดำรงตำแหน่งหรือไปประกอบอาชีพในท้องถิ่นหรือพื้นที่อื่น

(๔) เป็นคนไร้ความสามารถหรือเสมือนไร้ความสามารถ

(๕) เป็นบุคคลล้มละลาย

(๖) ได้รับโทษจำคุกโดยคำพิพากษาถึงที่สุดให้จำคุก เว้นแต่โทษสำหรับความผิดที่

ได้กระทำ โดยประมาทหรือความผิดลหุโทษ

(๗) พ้นจากความเป็นสมาชิกภาพของสภาองค์กรปกครองส่วนท้องถิ่น อาสาสมัครสาธารณสุขประจำหมู่บ้าน ผู้แทนศูนย์ประสานงานหลักประกันสุขภาพประชาชน หรือหน่วยรับเรื่องร้องเรียนอิสระในท้องถิ่น

(๘) ขาดประชุมสามครั้งติดต่อกันโดยไม่มีเหตุอันสมควร

ข้อ ๑๕ การประชุมคณะกรรมการกองทุนต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุม

ให้ประธานกรรมการเป็นประธานในที่ประชุม ถ้าประธานกรรมการไม่มาประชุมหรือไม่อาจปฏิบัติหน้าที่ได้ ให้กรรมการที่มาประชุมเลือกกรรมการคนหนึ่งเป็นประธานในที่ประชุม

ข้อ ๑๖ คณะกรรมการกองทุนมีอำนาจหน้าที่ ดังต่อไปนี้

(๑) พิจารณาอนุมัติแผนการเงินประจำปีของกองทุนหลักประกันสุขภาพ

(๒) พิจารณาอนุมัติโครงการหรือกิจกรรม ให้เป็นไปตามวัตถุประสงค์ของกองทุน

ตามข้อ ๑๐

(๓) ออกระเบียบที่จำเป็นเพื่อประสิทธิภาพในการบริหารกองทุน ทั้งนี้ ต้องไม่ขัด

หรือแย้งกับประกาศนี้

(๔) สนับสนุนให้บุคคลในท้องถิ่นสามารถเข้าถึงบริการสาธารณสุขทั้งที่บ้าน ใน

ชุมชนหรือหน่วยบริการ ได้อย่างทั่วถึงและมีประสิทธิภาพ

(๕) ให้คำแนะนำในการจัดทำข้อมูลและโครงการ หรือกิจกรรมที่เกี่ยวกับงานสาธารณสุข ของกลุ่มเป้าหมาย แก่หน่วยงาน องค์กรหรือกลุ่มประชาชนและองค์กรปกครองส่วนท้องถิ่น

(๖) พิจารณาให้ความเห็นชอบรายงานผลการดำเนินงาน รายงานการรับเงิน การจ่ายเงินและเงินคงเหลือของกองทุนหลักประกันสุขภาพ

ดังนั้น เพื่อให้การดำเนินการตามโครงการกองทุนระบบหลักประกันสุขภาพขององค์การบริหารส่วนตำบลแม่ใสเป็นไปด้วยความเรียบร้อย จึงขอให้ที่ประชุมได้พิจารณาคัดเลือกสมาชิกสภา อบต. จำนวน 2 คน ร่วมเป็นคณะกรรมการบริหารกองทุนฯ ต่อไป

มติที่ประชุม ที่ประชุมมีมติคัดเลือกสมาชิกสภา อบต.แม่ใส จำนวน 2 คน ร่วมเป็นคณะกรรมการบริหารกองทุนฯ ได้แก่ 1. นางสาวทัศมาลัย ผั้นสืบ สมาชิกสภา อบต.แม่ใส หมู่ที่ 8

2. นายทวง กัมติ สมาชิกสภา อบต.แม่ใส หมู่ที่ 7

**4.4 การพิจารณาคัดเลือกสมาชิกสภาองค์การบริหารส่วนตำบลเป็นคณะกรรมการใน**

**องค์กรจัดทำแผนพัฒนาขององค์การบริหารส่วนตำบลแม่ใส ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561**

ประธานสภา อบต. ตามที่สภา อบต.แม่ใส ได้มีมติคัดเลือกสมาชิกสภาองค์การบริหารส่วนตำบลเป็น

คณะกรรมการในองค์กรจัดทำแผนพัฒนาขององค์การบริหารส่วนตำบลแม่ใส ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 ไปแล้วนั้น เนื่องจากกรรมการในส่วนของสมาชิกสภา อบต. ที่สภา อบต.คัดเลือกจำนวนสามคน ได้พ้นวาระการดำรงตำแหน่ง อันเนื่องมาจากสมาชิกภาพของสมาชิกสภา อบต.แม่ใสสิ้นสุดลง และเพื่อให้การพิจารณาเป็นไปด้วยความเรียบร้อย จึงขอให้ปลัด อบต.แม่ใส ได้ชี้แจงข้อกฎหมายที่เกี่ยวข้องให้ที่ประชุมทราบ

ปลัด อบต.แม่ใส ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 หมวด ๑ องค์กรจัดทำแผนพัฒนาท้องถิ่น ข้อ ๗ องค์กรจัดทำแผนพัฒนาท้องถิ่นขององค์กรปกครองส่วนท้องถิ่น ประกอบด้วย

(๑) คณะกรรมการพัฒนาท้องถิ่น

(๒) คณะกรรมการสนับสนุนการจัดทำแผนพัฒนาท้องถิ่น

ข้อ ๘ ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย

(๑) ผู้บริหารท้องถิ่น ประธานกรรมการ

(๒) รองนายกองค์กรปกครองส่วนท้องถิ่นนั้นทุกคน กรรมการ

(๓) สมาชิกสภาท้องถิ่นที่สภาท้องถิ่นคัดเลือกจำนวนสามคน กรรมการ

(๔) ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ

(๕) ผู้แทนภาคราชการและ/หรือรัฐวิสาหกิจ ที่ผู้บริหารท้องถิ่นคัดเลือกจำนวนไม่

น้อยกว่าสามคน กรรมการ

(๖) ผู้แทนประชาคมท้องถิ่นที่ประชาคมท้องถิ่นคัดเลือก จำนวนไม่น้อยกว่าสาม

คนแต่ไม่เกินหกคน กรรมการ

(๗) ปลัดองค์กรปกครองส่วนท้องถิ่น กรรมการและเลขานุการ

(๘) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ 9 กรรมการตาม (๓) (๔) (๕) และ (๖) ให้มีวาระอยู่ในตำแหน่งคราวละสี่ปีและอาจได้รับการ

คัดเลือก อีกก็ได้

ข้อ ๑๐ คณะกรรมการพัฒนาท้องถิ่นมีอำนาจหน้าที่ ดังนี้

(๑) กำหนดแนวทางการพัฒนาท้องถิ่น โดยพิจารณาจาก

(ก) อำนาจหน้าที่ขององค์กรปกครองส่วนท้องถิ่น โดยเฉพาะอำนาจหน้าที่ที่มีผลกระทบต่อประโยชน์สุขของประชาชน เช่น การป้องกันและบรรเทาสาธารณภัย การผังเมือง

(ข) ภารกิจถ่ายโอนตามกฎหมายกำหนดแผนและขั้นตอนการกระจายอำนาจ

(ค) ยุทธศาสตร์การพัฒนาประเทศ กลุ่มจังหวัดและจังหวัด โดยให้เน้น ดำเนินการในยุทธศาสตร์ที่สำคัญและมีผลต่อประชาชนโดยตรง เช่น การแก้ไขปัญหาความยากจน การป้องกันและแก้ไขปัญหายาเสพติด

(ง) กรอบนโยบาย ทิศทาง แนวทางการพัฒนาขององค์กรปกครองส่วนท้องถิ่นในเขตจังหวัด

(จ) นโยบายของผู้บริหารท้องถิ่นที่แถลงต่อสภาท้องถิ่น

(ฉ) แผนพัฒนาหมู่บ้านหรือแผนชุมชน ในการนำประเด็นข้างต้นมาจัดทำแผนพัฒนาท้องถิ่น ให้องค์กรปกครองส่วนท้องถิ่น คำนึงถึงสถานะทางการคลังของท้องถิ่น และความจำเป็นเร่งด่วนที่ต้องดำเนินการ มาประกอบการพิจารณาด้วย

(๒) ร่วมจัดทำร่างแผนพัฒนาท้องถิ่น เสนอแนะแนวทางการพัฒนาและการแก้ไขปัญหาเกี่ยวกับการจัดทำร่างแผนพัฒนาท้องถิ่นในการจัดทำร่างแผนพัฒนาท้องถิ่นให้องค์การบริหารส่วนจังหวัด เทศบาล องค์การบริหารส่วนตำบล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง นำปัญหาความต้องการจากแผนพัฒนาหมู่บ้านหรือแผนชุมชน ที่เกินศักยภาพ ของหมู่บ้านหรือชุมชน ที่จะดำเนินการเองได้มาพิจารณาบรรจุไว้ในแผนพัฒนาท้องถิ่น แต่หากเกินศักยภาพของเทศบาล องค์การบริหารส่วนตำบลเมืองพัทยา และองค์กรปกครองส่วนท้องถิ่นอื่นที่มี กฎหมายจัดตั้ง ให้เสนอปัญหาความต้องการ ไปยังองค์การบริหารส่วนจังหวัด และให้องค์การบริหารส่วนจังหวัดนำมาพิจารณาบรรจุไว้ในแผนพัฒนาท้องถิ่นขององค์การบริหารส่วนจังหวัดตามอำนาจหน้าที่

(๓) พิจารณาร่างแผนพัฒนาท้องถิ่นและร่างแผนการดำเนินงาน

(๔) ให้ความเห็นชอบร่างข้อกำหนดขอบข่ายและรายละเอียดของงานตามข้อ ๑๙(๒)

(๕) พิจารณาให้ข้อคิดเห็นเกี่ยวกับการติดตามและประเมินผลแผนพัฒนาท้องถิ่น

(๖) แต่งตั้งที่ปรึกษา คณะอนุกรรมการหรือคณะทำงานอื่นเพื่อช่วยปฏิบัติงานตามที่เห็นสมควร

(๗) ในกรณีองค์การบริหารส่วนตำบล ให้คณะกรรมการพัฒนาองค์การบริหารส่วนตำบลมีหน้าที่ประสานกับประชาคมหมู่บ้านในการรวบรวม วิเคราะห์ปัญหาความต้องการของประชาชนในท้องถิ่นและจัดทำเป็นโครงการหรือกิจกรรมเพื่อประกอบในการจัดทำแผนพัฒนาท้องถิ่นองค์การบริหารส่วนตำบลด้วย

หมวด ๖ การติดตามและประเมินผลแผนพัฒนาท้องถิ่น

ข้อ ๒๘ ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

(๑) สมาชิกสภาท้องถิ่นที่สภาท้องถิ่นคัดเลือกจำนวนสามคน

(๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน

(๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน

(๔) หัวหน้าส่วนการบริหารที่คัดเลือกกันเองจำนวนสองคน

(๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน โดยให้คณะกรรมการ

เลือกกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำหน้าที่เลขานุการของคณะกรรมการ 24 กรรมการตาม (1) (2) (3) (4) และ (5) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกก็ได้

ข้อ ๒๙ คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ดังนี้

(๑) กำหนดแนวทาง วิธีการในการติดตามและประเมินผลแผนพัฒนาท้องถิ่น

(๒) ดำเนินการติดตามและประเมินผลแผนพัฒนาท้องถิ่น

(๓) รายงานผลและเสนอความเห็นซึ่งได้จากการติดตามและประเมินผลแผนพัฒนา

ท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็น ดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้ง ภายในเดือนธันวาคมของทุกปี

(๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

ประธานสภา อบต. ท่านปลัด อบต.แม่ใส ได้ชี้แจงให้ที่ประชุมทราบแล้ว เพื่อให้การดำเนินการต่าง ๆ ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 เป็นไปด้วยความเรียบร้อย จึงขอให้ที่ประชุมพิจารณาคัดเลือกสมาชิกสภา อบต. จำนวนสามคน เพื่อเข้าร่วมเป็นคณะกรรมการในองค์กรจัดทำแผนพัฒนาขององค์การบริหารส่วนตำบลแม่ใสจำนวน 2 คณะ ๆ ละ 3 คน โดยให้สมาชิกสภา อบต. เสนอรายชื่อบุคคลที่ตนเห็นสมควร โดยจะให้ที่ประชุมพิจารณาคัดเลือกสมาชิกสภา อบต. ร่วมเป็นคณะกรรมการต่าง ๆ ทีละคณะ ดังนี้

1. **คณะกรรมการพัฒนาองค์การบริหารส่วนตำบลแม่ใส**

นางสาวทัศมาลัย ผั้นสืบ ท่านประธานที่เคารพ ข้าพเจ้านางสาวทัศมาลัย ผั้นสืบ สมาชิกสภา อบต. หมู่ที่ 8

ขอเสนอ นายเกียรติ บุญยืน สมาชิกสภา อบต. หมู่ที่ 5 เป็นคณะกรรมการพัฒนา อบต.

นายบุญยิ่ง ยังมูล ท่านประธานที่เคารพ ข้าพเจ้า นายบุญยิ่ง ยังมูล สมาชิกสภา อบต. หมู่ที่ 6

ขอเสนอ นายธฤต มังกร สมาชิกสภา อบต. หมู่ที่ 11 เป็นคณะกรรมการพัฒนา อบต.

นายธฤต มังกร ท่านประธานที่เคารพ ข้าพเจ้า นายธฤต มังกร สมาชิกสภา อบต. หมู่ที่ 11

ขอเสนอ นายเสรีย์ เครื่องสนุก สมาชิกสภา อบต.หมู่ที่ 1 เป็นคณะกรรมการพัฒนา อบต.

ประธานสภา อบต. ไม่ทราบว่ามีท่านใดจะเสนอผู้ใดนอกเหนือจากนี้หรือไม่ หากไม่มี กระผมใคร่ขอถามท

ประชุมว่าจะเห็นชอบให้สมาชิกสภา อบต.ทั้ง 3 ท่าน ข้างต้น เป็นคณะกรรมการพัฒนา อบต.แม่ใส หรือไม่ ท่านใดเห็นชอบโปรดยกมือ

มติที่ประชุม มีสมาชิกสภา อบต.ยกมือเห็นชอบ จำนวน 11 คน

ประธานสภา อบต. เป็นอันว่าที่ประชุมมีมติเห็นชอบให้สมาชิกสภา อบต.แม่ใส ทั้ง 3 ท่าน ข้างต้น เป็นคณะกรรมการพัฒนา อบต.แม่ใส

1. **คณะกรรมการติดตามและประเมินผลแผนพัฒนาองค์การบริหารส่วนตำบลแม่ใส**

นายทวง กัมติ ท่านประธานที่เคารพ ข้าพเจ้า นายทวง กัมติ สมาชิกสภา อบต. หมู่ที่ 7 ขอเสนอ

นายสุริยะ มอญแก้ว สมาชิกสภา อบต. หมู่ที่ 9 เป็นคณะกรรมการติดตามและ

ประเมินผลแผนพัฒนาองค์การบริหารส่วนตำบลแม่ใส

น.ส.สุทธินันท์ หงษ์หิน ท่านประธานที่เคารพ ข้าพเจ้า น.ส.สุทธินันท์ หงส์หิน สมาชิกสภา อบต. หมู่ที่ 10 ขอเสนอ นายจิรัฎฐ์ จันทร์ทิพย์ สมาชิกสภา อบต. หมู่ที่ 2 เป็นคณะกรรมการติดตามและประเมินผลแผนพัฒนาองค์การบริหารส่วนตำบลแม่ใส

นายเกียรติ บุญยืน ท่านประธานที่เคารพ ข้าพเจ้า นายเกียรติ บุญยืน สมาชิกสภา อบต. หมู่ที่ 5 ขอเสนอ

นางสุชญา นาแพร่ สมาชิกสภา อบต. หมู่ที่ 12 เป็นคณะกรรมการติดตามและประเมินผลแผนพัฒนาองค์การบริหารส่วนตำบลแม่ใส

ประธานสภา อบต. ไม่ทราบว่ามีท่านใดจะเสนอผู้ใดนอกเหนือจากนี้หรือไม่ หากไม่มี กระผมใคร่ขอถามที่

ประชุมว่าจะเห็นชอบให้สมาชิกสภา อบต.ทั้ง 3 ท่าน ข้างต้น เป็นคณะกรรมการติดตามและประเมินผลแผนพัฒนาองค์การบริหารส่วนตำบลแม่ใสหรือไม่ ท่านใดเห็นชอบโปรดยกมือ

มติที่ประชุม มีสมาชิกสภา อบต.ยกมือเห็นชอบ จำนวน 11 คน

ประธานสภา อบต. เป็นอันว่าที่ประชุมมีมติเห็นชอบให้สมาชิกสภา อบต.ทั้ง 3 ท่าน ข้างต้น เป็นคณะกรรมการติดตามและประเมินผลแผนพัฒนาองค์การบริหารส่วนตำบลแม่ใส

**4.5 การพิจารณาคัดเลือกสมาชิกสภาองค์การบริหารส่วนตำบลเป็นคณะกรรมการ**

**ศูนย์พัฒนาเด็กเล็กองค์การบริหารส่วนตำบลแม่ใส**

ประธานสภา อบต. ขอเชิญ ปลัด อบต.แม่ใส ชี้แจงต่อที่ประชุม

ปลัด อบต.แม่ใส ตามมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่นกำหนดให้

ผู้บริหารองค์กรปกครองส่วนท้องถิ่นเป็นผู้แต่งตั้งคณะกรรมการศูนย์พัฒนาเด็กเล็ก โดยมี จำนวนคณะกรรมการฯ ไม่น้อยกว่า ๙ คน แต่ไม่เกิน ๑๕ คน ดังนี้

๑) ผู้ทรงคุณวุฒิหรือผู้แทนด้านการศึกษา

๒) ผู้แทนศาสนสถาน

๓) ผู้แทนจากสมาชิกสภาองค์กรปกครองส่วนท้องถิ่น

๔) ผู้แทนชุมชน

๕) ผู้แทนด้านสาธารณสุข

๖) ผู้แทนผู้ปกครอง

๗) ผู้แทนสำนัก/กอง/ส่วน การศึกษา

๘) ผู้แทนครูผู้ดูแลเด็ก/ผู้ช่วยครูผู้แลเด็ก

๙) หัวหน้าศูนย์พัฒนาเด็กเล็ก

โดยให้ผู้บริหารองค์กรปกครองส่วนท้องถิ่นหรือผู้ที่ได้รับมอบหมายจากผู้บริหารองค์กรปกครอง ส่วนท้องถิ่นเป็นที่ปรึกษาของคณะกรรมการมีจำนวนตามความเหมาะสม และให้คณะกรรมการพิจารณาเลือกกรรมการ ๑ คน เป็นประธานคณะกรรมการฯ โดยมีหัวหน้าศูนย์พัฒนาเด็กเล็กเป็นกรรมการและเลขานุการ โดยตำแหน่ง มีผู้แทนครูผู้ดูแลเด็กหรือครู หรือผู้ดูแลเด็ก ๑ คน เป็นกรรมการและผู้ช่วยเลขานุการ คณะกรรมการ ศูนย์พัฒนาเด็กเล็กมีวาระการดำรงตำแหน่งคราวละ ๒ ปี และอาจได้รับการแต่งตั้งให้ดำรงตำแหน่งติดต่อกันได้ ไม่เกิน ๒ วาระ

คณะกรรมการศูนย์พัฒนาเด็กเล็ก มีหน้าที่

(๑) ดำเนินการประชุมคณะกรรมการฯ ภาคเรียนละไม่น้อยกว่า ๒ ครั้ง หรือปีการศึกษาละไม่น้อยกว่า ๔ ครั้ง และรายงานผลการประชุมให้องค์กรปกครองส่วนท้องถิ่นทราบ

(๒) กำหนดแนวทางการส่งเสริมและสนับสนุนการดำเนินงานของศูนย์พัฒนาเด็กเล็ก ในด้านต่างๆ ให้ได้คุณภาพและมาตรฐานการดำเนินงานศูนย์พัฒนาเด็กเล็ก ตามนโยบายและแผนพัฒนาของ องค์กรปกครองส่วนท้องถิ่น

(๓) เสนอแนะให้ข้อคิดเห็นเกี่ยวกับการดำเนินงาน การพัฒนาคุณภาพศูนย์พัฒนา เด็กเล็กแก่ผู้บริหารองค์กรปกครองส่วนท้องถิ่น

(๔) เสนอแนะให้ข้อคิดเห็นเกี่ยวกับการจัดตั้ง ยุบเลิกหรือย้าย/รวมศูนย์พัฒนาเด็กเล็ก

(๕) พิจารณาเสนอผู้บริหารองค์กรปกครองส่วนท้องถิ่น เกี่ยวกับการบริหารงาน ด้านบุคลากรในศูนย์พัฒนาเด็กเล็ก

(๖) พิจารณาเสนอแผนงาน/โครงการและงบประมาณในการส่งเสริมและพัฒนาศูนย์ แก่ผู้บริหารองค์กรปกครองส่วนท้องถิ่น

(๗) ส่งเสริมสนับสนุนให้ผู้ปกครอง ชุมชนและสังคมทุกภาคส่วนมีส่วนร่วมในการจัดการ ศึกษา และพัฒนาศูนย์พัฒนาเด็กเล็ก

(๘) ส่งเสริมสนับสนุนความร่วมมือการพัฒนาเด็กเล็กของหัวหน้าศูนย์พัฒนาเด็กเล็ก ครู ครูผู้ดูแลเด็กและบุคลากรในศูนย์พัฒนาเด็กเล็ก และระหว่างศูนย์พัฒนาเด็กเล็กขององค์กรปกครองส่วนท้องถิ่น

(๙) ปฏิบัติหน้าที่อื่น ตามที่มีกฎหมาย ระเบียบ หรือตามหนังสือกระทรวงมหาดไทย กรมส่งเสริมการปกครองท้องถิ่นและจังหวัดกำหนด

ประธานสภา อบต. ท่านปลัด อบต.แม่ใส ได้ชี้แจงให้ที่ประชุมทราบแล้ว จึงขอให้ที่ประชุมพิจารณาคัดเลือก สมาชิกสภา อบต. จำนวนสามคน เพื่อเข้าร่วมเป็นคณะกรรมการศูนย์พัฒนาเด็กเล็กองค์การบริหารส่วนตำบลแม่ใส โดยให้สมาชิกสภา อบต. เสนอรายชื่อบุคคลที่ตนเห็นสมควร

นายธฤต มังกร ท่านประธานที่เคารพ ข้าพเจ้า นายธฤต มังกร สมาชิกสภา อบต. หมู่ที่ 11 ขอเสนอ

นายจิรัฎฐ์ จันทร์ทิพย์ สมาชิกสภา อบต. หมู่ที่ 2 เป็นคณะกรรมการศูนย์พัฒนาเด็กเล็กองค์การบริหารส่วนตำบลแม่ใส

นายเสรีย์ เครื่องสนุก ท่านประธานที่เคารพ ข้าพเจ้า นายเสรีย์ เครื่องสนุก สมาชิกสภา อบต. หมู่ที่ 1 ขอเสนอ นายธฤต มังกร สมาชิกสภา อบต. หมู่ที่ 11 เป็นคณะกรรมการศูนย์พัฒนาเด็กเล็กองค์การบริหารส่วนตำบลแม่ใส

นายสุริยะ มอญแก้ว ท่านประธานที่เคารพ ข้าพเจ้า นายสุริยะ มอญแก้ว สมาชิกสภา อบต. หมู่ที่ 9 ขอเสนอ

นายบุญยิ่ง ยังมูล สมาชิกสภา อบต. หมู่ที่ 6 เป็นคณะกรรมการศูนย์พัฒนาเด็กเล็กองค์การบริหารส่วนตำบลแม่ใส

ประธานสภา อบต. ไม่ทราบว่ามีท่านใดจะเสนอผู้ใดนอกเหนือจากนี้หรือไม่ หากไม่มี กระผมใคร่ขอถามที่

ประชุมว่าจะเห็นชอบให้สมาชิกสภา อบต.ทั้ง 3 ท่าน ข้างต้น เป็นคณะกรรมการศูนย์พัฒนาเด็กเล็กองค์การบริหารส่วนตำบลแม่ใสหรือไม่ ท่านใดเห็นชอบโปรดยกมือ

มติที่ประชุม มีสมาชิกสภา อบต.ยกมือเห็นชอบ จำนวน 11 คน

ประธานสภา อบต. เป็นอันว่าที่ประชุมมีมติเห็นชอบให้สมาชิกสภา อบต.ทั้ง 3 ท่านข้างต้น เป็นคณะกรรมการศูนย์พัฒนาเด็กเล็กองค์การบริหารส่วนตำบลแม่ใส

**4.5 หลักเกณฑ์ในการเข้ารับฟังการประชุมสภาองค์การบริหารส่วนตำบล**

ประธานสภา อบต. ขอเชิญเลขานุการสภา อบต. ชี้แจงให้ที่ประชุมทราบ

เลขานุการสภา อบต. ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 แก้ไข เพิ่มเติมถึง(ฉบับที่ 2) พ.ศ.2554 ข้อ 24 วรรคสองและวรรคสาม กำหนดว่า ให้ประธานสภาท้องถิ่นประชาสัมพันธ์กำหนดวันนัดประชุม เวลา สถานที่ประชุม และเรื่องที่จะนำเข้าสู่ที่ประชุมสภาท้องถิ่นเพื่อให้ประชาชนทราบและเข้าฟังการประชุมด้วย

หลักเกณฑ์และวิธีการสำหรับให้ประชาชนเข้าฟังการประชุมสภาท้องถิ่นให้เป็นไปตามระเบียบที่สภาท้องถิ่นกำหนด

เพื่อให้การประชุมสภาองค์การบริหารส่วนตำบลเป็นไปด้วยความเรียบร้อย จึงกำหนดหลักเกณฑ์การเข้ารับฟังการประชุมสภาองค์การบริหารส่วนตำบลแม่ใส ดังนี้

1. ผู้เข้าฟังการประชุมต้องลงชื่อเข้าร่วมประชุมทุกครั้ง

2. ผู้เข้าฟังการประชุมต้องแต่งกายสุภาพ ประพฤติตนเรียบร้อย

3. ผู้เข้าฟังการประชุมต้องนั่งอยู่ในที่ที่สภาองค์การบริหารส่วนตำบลจัดให้

4. ผู้เข้าฟังการประชุมต้องเชื่อฟังคำสั่งของประธานสภาองค์การบริหารส่วนตำบล

5. เมื่อประสงค์จะพูดหรือแสดงความคิดเห็นในเรื่องที่ประชุม จะต้องยกมือขึ้น

แล้วแจ้งชื่อต่อประธานสภา และต้องได้รับอนุญาตจากประธานสภาองค์การบริหารส่วนตำบลก่อน จึงสามารถพูดหรือแสดงความคิดเห็นต่อที่ประชุมได้

6. ผู้เข้าฟังการประชุม ไม่มีสิทธิในการออกเสียงลงคะแนนของที่ประชุมสภาองค์การบริหารส่วนตำบล

จึงขอเสนอให้ที่ประชุมพิจารณา

ประธานสภา อบต. ท่านเลขานุการสภา อบต. ได้ชี้แจงให้ที่ประชุมทราบแล้ว ไม่ทราบว่ามีสมาชิกท่านใดจะขอแก้ไขหรือเพิ่มเติมในส่วนใดหรือไม่ หากไม่มีกระผมใคร่ขอมติที่ประชุมว่าจะให้ความเห็นชอบหลักเกณฑ์การเข้ารับฟังการประชุมสภาองค์การบริหารส่วนตำบลแม่ใส ตามที่เสนอหรือไม่ ท่านใดเห็นชอบโปรดยกมือ

มติที่ประชุม มีสมาชิกสภา อบต. ยกมือเห็นชอบ จำนวน 11 คน

ประธานสภา อบต. เป็นอันว่าที่ประชุมมีมติเห็นชอบหลักเกณฑ์การเข้ารับฟังการประชุมสภาองค์การบริหารส่วนตำบลแม่ใสตามที่เสนอ ในลำดับต่อไปจักได้ดำเนินการประกาศและประชาสัมพันธ์ให้ประชาชนทราบโดยทั่วกันต่อไป

**ระเบียบวาระที่ 5 เรื่องเพื่อทราบ**

ไม่มี

**ระเบียบวาระที่ 6 เรื่องอื่น ๆ (ถ้ามี)**

ไม่มี

ประธานสภา อบต. ต้องขอขอบคุณผู้เข้าร่วมประชุมทุกท่านที่ทำให้การประชุมดำเนินมาด้วยความเรียบร้อยและหวังเป็นอย่างยิ่งว่าในการประชุมครั้งต่อไปคงจะได้รับความร่วมมือจากทุกท่านเช่นนี้อีก กระผมในฐานะประธานในที่ประชุม ขอปิดการประชุมสภาองค์การบริหารส่วนตำบลแม่ใส สมัยสามัญ สมัยที่ 1 ประจำปี 2564 ไว้เท่านี้ ขอขอบคุณและขอปิดประชุม

ปิดประชุม เวลา **1**2**.00** น.

(ลงชื่อ) ชไมมาศ มอญแก้ว ผู้บันทึกการประชุม

( นางชไมมาศ มอญแก้ว )

เลขานุการสภาองค์การบริหารส่วนตำบลแม่ใส